|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Številka: | | 35008-3/2023-2560-8 | | | | | | | | | OSNUTEK | | | | | |
| Ljubljana, dne | | | 25. 2. 2024 | | | | | | | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | | | | | | | | | |
| Zadeva: | | **Sklep o pripravi državnega prostorskega načrta za nadgradnjo železniške proge Kranj–Jesenice–državna meja** | | | | | | | | | | | | | | | |
| 1. | Predlog sklepov vlade: | | | | | | | | | | | | | | | | |
| Na podlagi prvega odstavka 93. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) je Vlada Republike Slovenije na … seji dne … pod točko … sprejela naslednji  SKLEP:  Vlada Republike Slovenije sprejme Sklep o pripravi državnega prostorskega načrta za nadgradnjo železniške proge Kranj–Jesenice–državna meja, ki se objavi na spletnih straneh prostorskega informacijskega sistema.  Barbara Kolenko Helbl  GENERALNA SEKRETARKA  Priloga:   * Sklep o pripravi državnega prostorskega načrta za nadgradnjo železniške proge Kranj–Jesenice–državna meja   PREJMEJO:   * Ministrstvo za infrastrukturo: gp.mzi@gov.si; * Ministrstvo za kmetijstvo, gozdarstvo in prehrano: gp.mkgp@gov.si; * Ministrstvo za naravne vire in prostor: [gp.mnvp@gov.si](mailto:gp.mnvp@gov.si); * Ministrstvo za okolje, podnebje in energijo: gp.mope@gov.si; * Ministrstvo za kulturo gp.mk@gov.si; * Ministrstvo za zdravje: gp.mz@gov.si; * Ministrstvo za digitalno preobrazbo: gp.mdp@gov.si; * Ministrstvo za obrambo: [glavna.pisarna@mors.si](mailto:glavna.pisarna@mors.si); * Mestna občina Kranj ([obcina.kranj@kranj.si](mailto:obcina.kranj@kranj.si)); * Občina Radovljica ([obcina.radovljica@radovljica.si](mailto:obcina.radovljica@radovljica.si)); * Občina Žirovnica ([obcina@zirovnica.si](mailto:obcina@zirovnica.si)); * Občina Jesenice ([obcina.jesenice@jesenice.si](mailto:obcina.jesenice@jesenice.si)).   V vednost:   * Ministrstvo za finance: [gp.mf@gov.si](mailto:gp.mf@gov.si); * Služba Vlade Republike Slovenije za zakonodajo: [gp.svz@gov.si](mailto:gp.svz@gov.si); * Urad Vlade Republike Slovenije za komuniciranje: [gp.ukom@gov.si](mailto:gp.ukom@gov.si). | | | | | | | | | | | | | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: / | | | | | | | | | | | | | | | | |
|  | | | | | | | | | | | | | | | | | |
| 3.a | Osebe, odgovorne za strokovno pripravo in usklajenost gradiva: | | | | | | | | | | | | | | | | |
| * Jože NOVAK minister za naravne vire in prostor, * mag. Miran GAJŠEK, državni sekretar, * dr. Nataša BRATINA, v. d. generalnega direktorja Direktorata za prostor in graditev, * Ana VIDMAR, vodja Sektorja za državno prostorsko načrtovanje, * Meta Muršec, sekretarka. | | | | | | | | | | | | | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | | | | | | | | | | | | | |
|  | | | | | | | | | | | | | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | | | | | | | | | | | | | |
|  | | | | | | | | | | | | | | | | | |
| 5. | Kratek povzetek gradiva: | | | | | | | | | | | | | | | | |
| Pripravljavec pripravi sklep, s katerim v skladu s 93. členom Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP, v nadaljnjem besedilu: ZUreP-3) določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.  Sklep v skladu s prvim odstavkom 93. člena ZUreP-3 sprejme Vlada Republike Slovenije.  Sklep v skladu z drugim odstavkom 93. člena ZUreP-3 vsebuje navedbo vrste postopka državnega prostorskega načrtovanja, cilje načrtovane prostorske ureditve, opis načrtovane prostorske ureditve z osnovnimi značilnostmi ter okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrtovanja, nosilcih urejanja prostora, ki sodelujejo pri izvedbi državnega prostorskega načrtovanja, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrtovanja, ter seznam strokovnih podlag in način pridobitve strokovnih rešitev. | | | | | | | | | | | | | | | | | |
| 6. | Presoja posledic: | | | | | | | | | | | | | | | | |
| a) | na javnofinančna sredstva v višini, večji od 40 000 EUR v tekočem in naslednjih treh letih | | | | | | | | | | | | | | DA | | |
| b) | na usklajenost slovenskega pravnega reda s pravnim redom Evropske unije | | | | | | | | | | | | | | NE | | |
| c) | administrativne posledice | | | | | | | | | | | | | | NE | | |
| č) | na gospodarstvo, posebej na mala in srednja podjetja ter konkurenčnost podjetij | | | | | | | | | | | | | | NE | | |
| d) | na okolje, kar vključuje tudi prostorske in varstvene vidike | | | | | | | | | | | | | | NE | | |
| e) | na socialno področje | | | | | | | | | | | | | | NE | | |
| f) | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | | | | | | | | | | | | NE | | |
| 7.a | **Predstavitve ocene finančnih posledic, višjih od 40 000 EUR:** | | | | | | | | | | | | | | | | |
| I. | **Ocena finančnih posledic:** | | | | | | | | | | | | | | | | |
|  | | | | | Tekoče leto (t) | | t + 1 | | | t + 2 | | | | t + 3 | | | |
| Predvideno povečanje (+) ali zmanjšanje (–) prihodkov državnega proračuna | | | | | / | | / | | | / | | | | / | | | |
| Predvideno povečanje (+) ali zmanjšanje (–) prihodkov občinskih proračunov | | | | | / | | / | | | / | | | | / | | | |
| Predvideno povečanje (+) ali zmanjšanje (–) odhodkov državnega proračuna | | | | | / | | / | | | / | | | | / | | | |
| Predvideno povečanje (+) ali zmanjšanje (–) odhodkov občinskih proračunov | | | | | / | | / | | | / | | | | / | | | |
| Predvideno povečanje (+) ali zmanjšanje (–) obveznosti za druga javna finančna sredstva | | | | | / | | / | | | / | | | | / | | | |
| **II.** | **Finančne posledice za državni proračun** | | | | | | | | | | | | | | | | |
| **II.a** | **Pravice porabe za izvedbo predlaganih rešitev so zagotovljene:** | | | | | | | | | | | | | | | | |
| Ime proračunskega uporabnika | | | | Šifra ukrepa, projekta/Naziv ukrepa, projekta | | Šifra PP/  Naziv PP | | | Znesek za  tekoče leto (t) | | | | Znesek za  t+1 | | | | |
| Direkcija RS za infrastrukturo | | | | 2431-20-0043  2. tir žel. proge Ljubljana-Jesenice-d.m. – 1. faza | | 153207 Javna železniška infrastruktura – namenski vir | | | 2.778.344,00 EUR | | | | 0,00 EUR | | | | |
| Direkcija RS za infrastrukturo | | | | 2431-20-0043  2. tir žel. proge Ljubljana-Jesenice-d.m. – 1. faza | | 153194 Investicije v železniško infrastrukturo | | | 0,00 EUR | | | | 1.751.342,00 EUR | | | | |
| **SKUPAJ:** | | | | | | | | | **2.778.344,00 EUR** | | | | **1.751.342,00 EUR** | | | | |
| **II.b** | **Manjkajoče pravice porabe se bodo zagotovila s prerazporeditvijo iz:** | | | | | | | | | | | | | | | | |
| Ime proračunskega uporabnika | | | | Šifra ukrepa, projekta/Naziv ukrepa, projekta | | Šifra PP/  Naziv PP | | | Znesek za  tekoče leto (t) | | | | Znesek za  t+1 | | | | |
| / | | | | / | | / | | | / | | | | / | | | | |
| **SKUPAJ:** | | | | | | | | |  | | | | / | | | | |
| **II.c** | **Načrtovana nadomestitev zmanjšanih prihodkov oz. povečanih odhodkov proračuna:** | | | | | | | | | | | | | | | | |
| Novi prihodki | | | | | | | | Znesek za tekoče leto (t) | | | | Znesek za t+1 | | | | | |
| / | | | | | | | | / | | | | / | | | | | |
|  | | | | | | | |  | | | |  | | | | | |
| **SKUPAJ:** | | | | | | | |  | | | | / | | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice, ki so načrtovane za državni proračun**   **II.a. Pravice porabe za izvedbo predlaganih rešitev so zagotovljene:**  **II.b. Manjkajoče pravice porabe se bodo zagotovile s prerazporeditvijo iz:**  **II.c. Načrtovana nadomestitev zmanjšanih prihodkov oz. povečanih odhodkov proračuna:** | | | | | | | | | | | | | | | | | |
| 7.a | **Predstavitve ocene finančnih posledic, višjih od 40 000 EUR:** | | | | | | | | | | | | | | | | |
| Namen 1. faze celovitega projekta 2. tir železniške proge Ljubljana-Jesenice-d.m. je priprava vseh strokovnih podlag in ostale dokumentacije v okviru državnega prostorskega načrtovanja nadgradnje železniške proge Ljubljana-Jesenice-državna meja. V veljavnem načrtu razvojnih programov so za financiranje projekta 2431-20-0043 ''2. tir žel. proge Ljubljana-Jesenice-d.m. -1. faza'' načrtovana namenska sredstva za leto 2024 v višini 3.632.689,92 EUR ter integralna sredstva za leto 2025 v višini 2.382.918,80 EUR in za leto 2026 v višini 10.000,00 EUR. Načrtovana sredstva se bodo razdelila za načrtovanje nadgradnje te proge z dvema državnima prostorskima načrtoma, in sicer za pripravo državnega prostorskega načrta za nadgradnjo železniške proge Ljubljana-Kranj/Naklo in za pripravo državnega prostorskega načrta za nadgradnjo železniške proge Kranj–Jesenice–državna meja.  Za financiranje priprave državnega prostorskega načrta za nadgradnjo železniške proge Kranj–Jesenice–državna meja so za leto 2024 načrtovana namenska sredstva v višini 2.778.344,00 EUR ter integralna sredstva za leto 2025 v višini 1.751.342,00 EUR in za leto 2026 v višini 10.000,00 EUR. | | | | | | | | | | | | | | | | | |
| |  |  | | --- | --- | | **8. Predstavitev sodelovanja z združenji občin:** | | | Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | NE | | Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | | | | | | | | | | |
| (9. | **Predstavitev sodelovanja javnosti:** | | | | | | | | | | | | | | | | |
| Gradivo je bilo predhodno objavljeno na spletni strani predlagatelja | | | | | | | | | | | | | | | | NE | |
| Razlogi za neobjavo:  Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe.  V skladu z 18. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 – ZureP-2; v nadaljnjem besedilu: ZUPUDPP) je bila v času med od 20. aprila 2016 do 25. maja 2016 javno objavljena Dopolnjena pobuda za nadgradnjo železniške proge Ljubljana–Kranj–Jesenice–državna meja v koridorju obstoječe proge. V skladu z določbami ZUreP-3 bo tudi v nadaljnji postopek priprave državnega prostorskega načrta vključena vsa zainteresirana javnost. | | | | | | | | | | | | | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | | | | | | | | | | | | DA | | |
| 11. | Gradivo je uvrščeno v delovni program vlade: | | | | | | | | | | | | | | NE | | |
| **Jože N O V A K**    **MINISTER za naravne vire**  **in prostor** | | | | | | | | | | | | | | | | | | | |

**Priloge:**

* JEDRO gradiva 1: Predlog Sklepa o pripravi državnega prostorskega načrtaza nadgradnjo železniške proge Kranj–Jesenice–državna meja;
* Jedro gradiva 2: Obrazložitev

**JEDRO** **GRADIVA 1:**

Na podlagi prvega odstavka 93. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) je Vlada Republike Slovenije na … seji dne … pod točko … sprejela

**S k l e p**

**o pripravi državnega prostorskega načrta za**

**nadgradnjo železniške proge Kranj–Jesenice–državna meja**

1. **Vrsta postopka državnega prostorskega načrtovanja**

Postopek priprave in sprejetja državnega prostorskega načrta za nadgradnjo železniške proge Kranj–Jesenice–državna meja se izvede v skladu s 95. do 97. členom Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3).

Minister za promet je 21. 3. 2016 podal pobudo (dopis št. 350-53/2015/13-00751275) za pripravo državnega prostorskega načrta za nadgradnjo železniške proge Ljubljana–Kranj–Jesenice–državna meja v koridorju obstoječe proge. Pobudo sta izdelala Projekt, d.d. in Proarc, d.o.o. (št. projekta 12617, januar 2016).

Ministrstvo za okolje in prostor, Direktorat za prostor, graditev in stanovanja je na podlagi 18. člena Zakona o umeščanju prostorskih ureditev državnega pomena v prostor (Uradni list RS, št. [80/10](http://www.uradni-list.si/1/objava.jsp?sop=2010-01-4305), [106/10 – popr.](http://www.uradni-list.si/1/objava.jsp?sop=2010-21-5579), [57/12](http://www.uradni-list.si/1/objava.jsp?sop=2012-01-2414) in [61/17](http://www.uradni-list.si/1/objava.jsp?sop=2017-01-2915) – ZUreP-2; v nadaljnjem besedilu: ZUPUDPP) dne 18. 4. 2016 z dopisom št. 35008-2/2016/11/1092-13 pozval državne in lokalne nosilce urejanja prostora, da posredujejo smernice in priporočila za pripravo državnega prostorskega načrta.

Ministrstvo za okolje in prostor je dne 16. 6. 2016 izdalo odločbo št. 35409-121/2016/17, da je v postopku priprave državnega prostorskega načrta treba izvesti postopek strateške presoje vplivov na okolje skupaj s presojo sprejemljivosti vplivov izvedbe planov na varovana območja.

Na podlagi analize smernic, ki sta jo izdelala Projekt, d.d. in Proarc, d.o.o. (št. projekta 12617\_N, november 2017) je Ministrstvo za okolje in prostor, Direktorat za prostor, graditev in stanovanja pripravil osnutek sklepa o pripravi državnega prostorskega načrta, ki ga je 11. januarja 2018 obravnavala in potrdila Prostorska konferenca.

Sklep o pripravi državnega prostorskega načrta za nadgradnjo železniške proge Ljubljana–Kranj–Jesenice–državna meja v koridorju obstoječe proge je sprejela Vlada RS na 170. redni seji dne 1. 3. 2018.

V postopku priprave državnega prostorskega načrta je bila v skladu z ZUPUDPP izdelana Študija variant (utemeljitev rešitve) / predinvesticijska zasnova (izdelal Projekt Nova Gorica pod št.:12617\_N v maju 2018) z okoljskim poročilom.

Ministrstvo za infrastrukturo je izdalo Sklep o potrditvi Študije variant / predinvesticijske zasnove za nadgradnjo železniške proge Ljubljana–Kranj–Jesenice–državna meja v koridorju obstoječe proge (dopis št. 411-27/2018/6-02111767, z dne 6. 8. 2019).

Ministrstvo za infrastrukturo je 15. 6. 2022 podalo pobudo za delitev državnega prostorskega načrta za nadgradnjo železniške proge Ljubljana–Kranj–Jesenice–državna meja v koridorju obstoječe proge s ciljem pospešitve priprave državnega prostorskega načrta na odseku Ljubljana–Kranj/Naklo.

V skladu z Zakonom o urejanju prostora je pobudo obravnavala Projektna skupina v postopku priprave državnega prostorskega načrta za nadgradnjo železniške proge Ljubljana–Kranj–Jesenice–državna meja v koridorju obstoječe proge (v nadaljnjem besedilu: Projektna skupina), ki je na seji dne 17. 1. 2023 sprejela odločitev, da se v nadaljevanju za v študiji variant predlagano varianto izdelata dva ločena državna prostorska načrta, in sicer za odsek Ljubljana–Kranj/Naklo ter za odsek Kranj–Jesenice–državna meja.

S tem sklepom se določi priprava državnega prostorskega načrta za nadgradnjo železniške proge Kranj–Jesenice–državna meja (v nadaljnjem besedilu: državni prostorski načrt).

V Uredbi o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16, v nadaljnjem besedilu: Uredba) je določeno, da se priprava in obravnava investicijske dokumentacije ter ocenjevanje projektov, ki se umeščajo v prostor skladno s predpisi, ki urejajo prostorsko načrtovanje, v postopku priprave državnega prostorskega načrta izvaja sočasno z umeščanjem in ugotavljanjem drugih vplivov in posledic umeščanja projektov v prostor. Po sprejetju državnega prostorskega načrta z uredbo na vladi pa se pripravi investicijski program za izbrano varianto, ki pri oceni vrednosti in učinkov investicije upošteva tudi vse pogoje iz uredbe.

1. **Cilj načrtovane prostorske ureditve**

Osnovni cilj nadgradnje obstoječe proge je povečanje prepustne in prevozne zmogljivosti proge s postopno ureditvijo dvotirne proge do končne dvotirnosti. S tem bodo ob izkoriščanju zmogljivosti obstoječe prometne infrastrukture doseženi tudi naslednji cilji:

* povečanje stopnje varnosti prometa,
* učinkovitejše vodenje prometa,
* znižanje obratovalnih stroškov,
* izboljšanje storitev prevoza potnikov na tej progi in večja vloga te proge v javnem potniškem prometu, združevanje in medsebojno povezovanje vseh vrst javnega in individualnega prometa,
* vzpostavitev dobre železniške povezave med državami na območju v evropskega

prometnega prostora.

Cilji načrtovanih ureditev sledijo ciljem Strategije razvoja prometa v Republiki Sloveniji, ki jo sprejela Vlada Republike Slovenije na svoji 48. redni seji dne 29. 7. 2015. Doseganje ciljev se bo zagotovilo etapno s postopnimi ukrepi, kot bo izhajalo iz ugotovljenih prometnih potreb in tehnološko možnih zaporednih rešitev, in sicer vse do zagotovitve zadostnih kapacitet proge do leta 2040.

Odsek spada v celovito omrežje TEN-T in je zelo pomemben je za prevoz tovora in potniški promet (dnevne selitve potnikov). Treba je povečati zmogljivost proge in jo nadgraditi za večjo raven (kakovost) storitve. Progo je treba usposobiti za hitrosti do 160 km/h za potniški promet in do 100 km/h za tovorni promet, pri čemer se bodo upoštevale tudi možna odstopanja skladno s TSI glede na njeno funkcionalnost. Upošteva se dolžina vlakov 740 metrov in uvede sistem ERTMS. Pri umeščanju v prostor in projektiranju je treba upoštevati ukrep R.39

1. **Opis načrtovane prostorske ureditve z osnovnimi značilnostmi ter okvirno območje in občine, na območju katerih bo predvidoma načrtovana prostorska ureditev**

Predmet načrtovane prostorske ureditve je nadgradnja obstoječe železniške proge od Kranja do Jesenic oz. do državne meje, vključno z drugim tirom. Poleg drugega tira bodo načrtovane tudi vse spremljajoče prostorske ureditve, potrebne za izvedbo načrtovane prostorske ureditve ter vključene ureditve, ki so neposredno povezane z načrtovano nadgradnjo proge.

Območje nadgradnje obstoječe proge poteka, skladno z upoštevanjem načela varčne rabe prostora in združevanja infrastrukturnih koridorjev v največji možni meri v koridorju obstoječe proge. Prostorske ureditve so načrtovane na območju mestne občine Kranj ter na območjih občin Radovljica, Žirovnica in Jesenice.

1. **Odločitev o načrtovanju v variantah z obrazložitvijo ter opis izvedljivih variant, ki se preverijo v študiji variant:**

V pobudi je bila obravnavana varianta nadgradnje železniške proge v obstoječem koridorju. Študija variant je bila izdelana kot utemeljitev rešitve. V zaključku je predlagana nadaljnja optimizacija rešitev v naslednjih fazah izdelave strokovnih podlag za državni prostorski načrt.

1. **Odločitev o obveznosti izvedbe celovite presoje vplivov na okolje in presoje sprejemljivosti državnega prostorskega načrta**

Skladno s 84. členom ZUreP-3 se v postopku priprave državnega prostorskega načrta izvede postopek celovite presoje vplivov na okolje. Izvede se tudi presoja sprejemljivosti na varovana območja narave.

1. **Udeleženci postopka državnega prostorskega načrta**
2. **Pobudnik** je Ministrstvo za infrastrukturo, Tržaška cesta 19, Ljubljana (v nadaljnjem besedilu: pobudnik).
3. **Pripravljavca** sta Ministrstvo za naravne vire in prostor, Dunajska cesta 48, Ljubljana, in Projektna skupina, ki jo je v ta namen imenoval Minister za naravne vire in prostor (št. sklepa 35008-3/2023-2560-2, dne 24. 10. 2023).
4. **Investitor priprave državnega prostorskega načrta** je Ministrstvo za infrastrukturo, Direkcija RS za infrastrukturo, Hajdrihova ulica 2a, Ljubljana (v nadaljnjem besedilu: investitor).
5. **Državni in lokalni nosilci urejanja prostora**, ki sodelujejo pri pripravi državnega prostorskega načrta v okviru Projektne skupine, so:

* Ministrstvo za naravne vire in prostor,
* Ministrstvo za okolje, podnebje in energijo,
* Ministrstvo za infrastrukturo,
* Ministrstvo za kulturo,
* Ministrstvo za kmetijstvo, gozdarstvo in prehrano,
* Ministrstvo za zdravje,
* Ministrstvo za obrambo in
* Ministrstvo za digitalno preobrazbo.

1. **Lokalni nosilci urejanja prostora**, ki sodelujejo pri pripravi državnega prostorskega načrta, so:

* Mestna občina Kranj,
* Občina Radovljica,
* Občina Žirovnica in
* Občina Jesenice.

1. **Seznam podatkov in strokovnih podlag, ki se pripravijo v** fazi načrtovanja rešitve in sprejema državnega prostorskega načrta:

* geodetski načrt;
* idejne rešitve s predhodnimi preveritvami optimizacij;
* okoljsko poročilo, vključno s posebnimi strokovnimi podlagami za njegovo izdelavo,
* druge strokovne podlage, potrebne za izdelavo državnega prostorskega načrta;
* predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 5 do 7 oziroma 8 do 13 na območjih registriranih arheoloških najdišč);
* predlog državnega prostorskega načrta;
* spremembe in dopolnitve tekstualnega in grafičnega dela državnega lokacijskega oz. prostorskega načrta za vse morebitne veljavne državne prostorske načrte, če bodo rešitve tega državnega prostorskega načrta posegle vanj.

1. **Obveznosti udeležencev glede zagotavljanja podatkov, strokovnih podlag in izvedbe postopka državnega prostorskega načrta ter s tem povezani roki in financiranje**
2. Pobudnik:

* sodeluje pri objavah javnih naznanil v posameznih fazah priprave državnega prostorskega načrta;
* sodeluje pri pripravi vseh gradiv, potrebnih za izdelavo državnega prostorskega načrta;
* se udeležuje vseh sestankov v zvezi s pripravo državnega prostorskega načrta ter javnih obravnav, razprav in drugih dogodkov v postopku priprave državnega prostorskega načrta;
* sodeluje pri pripravi gradiv za Vlado Republike Slovenije.

1. Pripravljavec:

* zagotavlja preglede dokumentacije v postopku priprave državnega prostorskega načrta;
* uskladi projektne naloge za pripravo te dokumentacije z investitorjem in sodeluje pri pripravi vseh gradiv, ki so potrebna za izdelavo državnega prostorskega načrta;
* organizira in vodi javne obravnave.

1. Investitor:

* pripravi projektne naloge za dokumentacijo v postopku priprave državnega prostorskega načrta in jih pred izvedbo razpisov uskladi s pripravljavcem**;**
* izbere izdelovalca te dokumentacije in strokovnih podlag za njeno izdelavo;
* sodeluje pri pripravi dokumentacije ter gradiv za Vlado Republike Slovenije;
* udeležuje se sestankov, javnih obravnav in drugih dogodkov v postopku priprave državnega prostorskega načrta, skupaj z izdelovalci dokumentacije, ki jo naroča;
* naroči in plača dokumentacijo v postopku priprave državnega prostorskega načrta iz točke VII.;
* naroči in plača morebitne druge strokovne podlage, če se v postopku priprave državnega prostorskega načrta izkaže, da je njihova izdelava potrebna in utemeljena.

1. Roki in financiranje:

Roki za izvedbo posameznih aktivnosti še niso določeni. Investitor zagotovi sredstva za pripravo strokovnih podlag in dokumentacije v postopku priprave državnega prostorskega načrta.

1. **Aktivnosti v zvezi s sodelovanjem javnosti**

Izvedejo se vse aktivnosti, ki jih določa ZUreP-3, po potrebi pa tudi dodatne javne predstavitve v lokalni skupnosti.

Št.:

Ljubljana, dne …

**JEDRO GRADIVA 2:**

**O B R A Z L O Ž I T E V**

**K sklepu o IZVEDBI državnega prostorskega načrtOVANJa za nadgradnjo železniške proge Kranj–JESENICE–DRŽAVNA MEJA**

I. UVOD

**1. Pravna podlaga za sprejem sklepa o izvedbi državnega prostorskega načrtovanja za nadgradnjo železniške proge Kranj–Jesenice–državna meja**

V skladu s 93. členom Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3 pripravljavec pripravi sklep, s katerim določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.

Ko pripravljavec sklep uskladi s pobudnikom, ga v skladu s prvim odstavkom 93. člena ZUreP-3 sprejme Vlada Republike Slovenije.

1. VSEBINSKA OBRAZLOŽITEV predvidenih REŠITEV

Minister za promet je 21. 3. 2016 podal pobudo (dopis št. 350-53/2015/13-00751275) za pripravo državnega prostorskega načrta za nadgradnjo železniške proge Ljubljana–Kranj–Jesenice–državna meja v koridorju obstoječe proge. Pobudo sta izdelala Projekt, d.d. in Proarc, d.o.o. (št. projekta 12617, januar 2016).

Ministrstvo za okolje in prostor Direktorat za prostor, graditev in stanovanja je pozval državne in lokalne nosilce urejanja prostora, da posredujejo smernice in priporočila za pripravo državnega prostorskega načrta. Ministrstvo za okolje in prostor je dne 16. 6. 2016 izdalo odločbo št. 35409-121/2016/17, da je v postopku priprave državnega prostorskega načrta treba izvesti postopek strateške presoje vplivov na okolje skupaj s presojo sprejemljivosti vplivov izvedbe planov na varovana območja.

Sklep o pripravi državnega prostorskega načrta za nadgradnjo železniške proge Ljubljana–Kranj–Jesenice–državna meja v koridorju obstoječe proge (v nadaljnjem besedilu: državni prostorski načrt) je sprejela Vlada RS na 170. redni seji dne 1. 3. 2018.

**Ministrstvo za infrastrukturo je 15. 6. 2022 podalo pobudo za delitev državnega prostorskega načrta za nadgradnjo železniške proge Ljubljana–Kranj–Jesenice–državna meja v koridorju obstoječe proge s ciljem pospešitve priprave državnega prostorskega načrta na odseku Ljubljana–Kranj/Naklo.**

V skladu z Zakonom o urejanju prostora je pobudo obravnavala Projektna skupina v postopku priprave državnega prostorskega načrta za nadgradnjo železniške proge Ljubljana–Kranj–Jesenice–državna meja v koridorju obstoječe proge (v nadaljnjem besedilu: Projektna skupina), ki je na seji dne 17. 1. 2023 sprejela odločitev, da se v nadaljevanju za v študiji variant predlagano varianto izdelata dva ločena državna prostorska načrta, in sicer za odsek Ljubljana–Kranj/Naklo ter za odsek Kranj–Jesenice–državna meja. Sklep o pripravi DPN za odsek Ljubljana–Kranj/Naklo je Vlada RS sprejela na 53. redni seji dne 8. 6. 2023.

S tem sklepom se določi priprava **državnega prostorskega načrta za nadgradnjo železniške proge Kranj–Jesenice–državna meja**.

Osnovni cilj nadgradnje obstoječe proge je povečanje prepustne in prevozne zmogljivosti proge s postopno ureditvijo dvotirne proge do končne dvotirnosti. S tem bodo ob izkoriščanju zmogljivosti obstoječe prometne infrastrukture doseženi tudi naslednji cilji:

* povečanje stopnje varnosti prometa,
* učinkovitejše vodenje prometa,
* znižanje obratovalnih stroškov,
* izboljšanje storitev prevoza potnikov na tej progi in večja vloga te proge v javnem potniškem prometu, združevanje in medsebojno povezovanje vseh vrst javnega in individualnega prometa,
* vzpostavitev dobre železniške povezave med državami na območju v evropskega prometnega prostora.

Predmet načrtovane prostorske ureditve je nadgradnja obstoječe železniške proge od Kranja do Jesenic oz. do državne meje. Poleg drugega tira bodo načrtovane tudi vse spremljajoče prostorske ureditve, potrebne za izvedbo načrtovane prostorske ureditve.

Območje nadgradnje obstoječe proge poteka, skladno z upoštevanjem načela varčne rabe prostora in združevanja infrastrukturnih koridorjev, v koridorju obstoječe proge. Območje prostorske ureditve leži na območju mestne občine Kranj ter na območju občin Radovljica, Žirovnica in Jesenice.

III. pojasnila v zvezi S pripravo investicijske dokumeNtacije

Investicijska dokumentacija se pripravlja v skladu Uredbo o enotni metodologiji za pripravo in obravnavano investicijske dokumentacije na področju javnih financ (Uradni list RS, št. 60/2006, 54/2010 in 27/2016) in Uredbo o metodologiji priprave in obravnave investicijske dokumentacije na področju državnih cest in javne železniške infrastrukture (Uradni list RS, št. 5/2017) ter v skladu s 94. členom ZureP-3.

V postopku priprave državnega prostorskega načrta je bila v skladu z ZUPUDPP izdelana Študija variant (utemeljitev rešitve) / predinvesticijska zasnova (izdelal Projekt Nova Gorica pod št.:12617\_N v maju 2018) z okoljskim poročilom.

Ministrstvo za infrastrukturo je izdalo Sklep o potrditvi Študije variant / predinvesticijske zasnove za nadgradnjo železniške proge Ljubljana–Kranj–Jesenice–državna meja v koridorju obstoječe proge (dopis št. 411-27/2018/6-02111767, z dne 6. 8. 2019).

Vsa potrebna gradiva in dokumentacija v postopku priprave DPN se financira iz državnega proračuna Republike Slovenije.

Investitor vse potrebne dokumentacije v postopku priprave DPN je Republika Slovenija, ki jo kot izvajalec naročila za opravljanje nalog v zvezi s prostorskim načrtovanjem in umeščanjem v prostor zastopa MzI Direkcija RS za infrastrukturo.

Namen 1. faze celovitega projekta 2. tir železniške proge Ljubljana-Jesenice-d.m. je priprava vseh strokovnih podlag in ostale dokumentacije v okviru državnega prostorskega načrtovanja nadgradnje železniške proge Ljubljana-Jesenice-državna meja. V veljavnem načrtu razvojnih programov so za financiranje projekta 2431-20-0043 ''2. tir žel. proge Ljubljana-Jesenice-d.m. -1. faza'' načrtovana namenska sredstva za leto 2024 v višini 3.632.689,92 EUR ter integralna sredstva za leto 2025 v višini 2.382.918,80 EUR in za leto 2026 v višini 10.000,00 EUR. Načrtovana sredstva se bodo razdelila za načrtovanje nadgradnje te proge z dvema državnima prostorskima načrtoma in sicer za pripravo državnega prostorskega načrta za nadgradnjo železniške proge Ljubljana-Kranj/Naklo in za pripravo državnega prostorskega načrta za nadgradnjo železniške proge Kranj–Jesenice–državna meja.

Za financiranje priprave državnega prostorskega načrta za nadgradnjo železniške proge Kranj–Jesenice–državna meja so za leto 2024 načrtovana namenska sredstva v višini 2.778.344,00 EUR ter integralna sredstva za leto 2025 v višini 1.751.342,00 EUR in za leto 2026 v višini 10.000,00 EUR.

**Naziv in šifra projekta v NRP (proračunu):**

2431-20-0043 2. tir žel. proge Ljubljana-Jesenice-d.m. -1. faza

**Šifra in naziv proračunske postavke:**

153207 Javna železniška infrastruktura – namenski vir

153194 Investicije v železniško infrastrukturo

**IV. Predstavitev presoje posledic na posamezna področja.**

**a) Posledice na javnofinančna sredstva v višini, večji od 40 000 EUR v tekočem in naslednjih treh letih**

Predlagano gradivo **ima** posledice na javnofinančna sredstva,večje od 40.000 EUR. Obrazložitev je podana pod točko **7.a** spremnega dopisa gradiva.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep o izvedbi državnega prostorskega načrtovanja je podlaga za strokovnih podlag ter državnega prostorskega načrta v skladu ZUreP-3. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo, saj mora investitor državnega prostorskega načrtovanja v skladu s sklepom o izvedbi tega načrtovanja naročiti izdelavo študije variant in drugih strokovnih podlag ter državnega prostorskega načrta. Investitor te dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

**d) Posledice na okolje, kar vključuje tudi prostorske in varstvene vidike**

Predlagano gradivo **nima** posledicna okolje,kar vključuje tudi prostorske in varstvene vidike.

V skladu z ZUreP-3 se v postopku priprave državnega prostorskega načrtovanja, v fazi izdelave študije variant, predlagana rešitev obravnava s prostorskega, varstvenega, tehnološkega in ekonomskega vidika ter utemelji.

Skladno s 84. členom ZUreP-3 se v postopku priprave državnega prostorskega načrta izvede postopek celovite presoje vplivov na okolje. Izvede se tudi presoja sprejemljivosti na varovana območja narave.

**e) Posledice na socialno področje**

Predlagano gradivo **nima** posledicna socialno področje. Sklep o izvedbi državnega prostorskega načrtovanja je podlaga za pripravo dokumentacije v postopku priprave državnega prostorskega načrtovanja v skladu z ZUreP-3. Predlog sklepa je pripravljen tako, da konkretizira obveznosti, določene s področnimi predpisi.

**f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumenta razvojnega načrtovanja.